Kombinácia liekov na kašeľ
Dobrý deň,

Chcem sa opýtať syn (5 ročný) má kašeľ, keď ho počujem zakašľať tak mu počuť hlieny. Je možné kombinovať sirup Livsane proti kašľu so Solmucolom (pastilkami)? Na začiatku mal aj teplotu (len 1 deň) odvtedy sa postupne rozvíja kašeľ.

Ďakujem.

D.
Dobrý deň,
ďakujeme za Vašu otázku.
Islandský lišajník, ktorý je prítomný v sirupe Livsane proti kašľu, obsahuje slizovité látky, ktoré vytvárajú ochranný film na dýchacích cestách. Týmto pôsobením zvlhčuje sliznicu a pomáha tíšiť podráždenie. Solmucol pomáha zrieďovať hlieny a podporuje vykašliavanie. Ich súbežné podanie nie je vylúčené. Sirup s isladnským lišajníkom je však odporúčaný podávať najmä vo večerných hodinách, prípadne pred spaním, pokiaľ pozorujete dráždenie na kašeľ.
Prajem skoré uzdravenie.
S pozdravom
PharmDr. Veronika Kiabová